CONSILIUL LOCAL AL MUNICIPIULUI TIMIŞOARA  					        Aprobat,                                          
COMISIA  DE EVALUARE ȘI SELECȚIONARE A ASOCIAȚIILOR				         PRIMAR
ȘI FUNDAȚIILOR CARE POT PRIMI SUBVENȚII DE LA BUGETUL LOCAL		 NICOLAE ROBU                                                 ÎN BAZA LEGII NR. 34/1998                                                                                      
Nr.                                                                                                                            


R E F E R A T
pentru popunerea de aprobare a listei asociațiilor și fundațiilor care vor beneficia de subvenții de la bugetul local al municipiului Timișoara pentru acordarea de servicii de asistență socială în anul 2017, în baza legii 34/1998 


Prin HCLMT nr. 101/20.09.2016 privind reglementarea procedurilor de parcurs în vederea acordării subvențiilor din bugetul local în baza Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială s-a aprobat constituirea Comisiei de evaluare și selecționare a asociațiilor și fundațiilor care pot primi subvenții de la bugetul local, Regulamentul de organizare și funcționare al Comisiei, Grila de evaluare și criterii de evaluare și selecționare a asociațiilor și fundațiilor, Liniile prioritare pentru subvenționarea din bugetul local în anul 2017 a asociațiilor și fundațiilor care furnizează servizii de asistență socială și Servicii complementare subvenționate din bugetul local, conform Legii 34/1998. Ca urmare a modificării legislației, HCLMT nr. 101/20.09.2016 a fost modificată prin HCLMT nr. 219/28.11.2016.
Conform H.G. nr. 1153/2001 pentru aprobarea Normei metodologice de aplicare a prevederilor Legii nr. 34/1998, modificată și completată prin H.G. nr. 725/2016, asociațiile și fundațiile care furnizează servicii sociale pe raza municipiului Timișoara au depus documentația de solicitare a subvenției pentru anul 2017, având ca termen limită data de 31.10.2016. 
Comisia de evaluare și selecționare și-a început activitatea în data de 14.11.2016. În cadrul primei ședințe, comisia a ales președintele, în persoana domnului viceprimar Imre Farkas. În cadrul următoarelor două ședințe, comisia a parcus și completat toate etapele din Grila de Evaluare aplicând criteriile de evaluare și selecționare a asociațiilor și fundațiilor. S-a realizat: verificarea respectării termenului de depunere a documentației, verificarea administrativă a documentației depuse, verificarea respectării criteriilor de eligibilitate, verificarea tehnică, verificarea rapoartelor de oportunitate realizate la sediul asociațiilor și fundațiilor de către serviciile de specialitate din subordinea consiliului local.  În urma evaluării criteriilor prevăzute în normele metodologice, comisia a acordat asociațiilor și fundațiilor un punctaj final, stabilind totodată numărul mediu lunar de persoane asistate pentru care se propune acordarea subvenției, precum și suma reprezentând subvenția care se propune a fi acordată pentru fiecare asociație/fundație în parte.
Conform art. 9, alin (1) din Norma metodologică de aplicare a prevederilor Legii nr. 34/1998 ”Asociaţiile şi fundaţiile selecţionate, precum şi nivelul subvenţiilor ce urmează să fie acordate sunt aprobate prin ordin al ministrului muncii, familiei, protecţiei sociale şi persoanelor vârstnice, respectiv prin hotărâre a consiliului local”. De asemenea, conform art. 3, lit. f din Regulamentul de organizare și funcționare al Comisiei de evaluare și selecționare a organizațiilor și fundațiilor care pot primi subvenții de la bugetul local în baza Legii nr. 34/1998 aprobat prin HCLMT nr. 219/28.11.2016, Comisia de evaluare ”propune spre aprobare Consiliului Local al Municipiului Timișoara lista asociațiilor și fundațiilor selecționate, precum și nivelul subvențiilor ce urmează a fi acordate”.
Precizăm că, în conformitate cu art. 11 alin.1 din Norma metodologică de aplicare a prevederilor Legii nr. 34/1998 ”Subvenţia se acordă în baza convenţiei pentru acordarea de servicii de asistenţă socială, denumită în continuare convenţie, încheiată între asociaţia sau fundaţia selectată şi Ministerul Muncii, Familiei, Protecţiei Sociale şi Persoanelor Vârstnice, prin agenţia judeţeană pentru plăţi şi inspecţie socială, respectiv a municipiului Bucureşti, sau, după caz, între asociaţia sau fundaţia selectată şi consiliul local. ”
În baza celor prezentate și în conformitate cu prevederile Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială, ale Normei metodologice de aplicare a prevederilor Legii nr. 34/1998 aprobată prin H.G. nr. 1153/2001 și modificată și completată prin H.G. nr. 725/2016, a art. 36 alin. (2) lit. d), alin. (6) lit. a) pct.2 și art. 45 din Legea nr.215/2001 privind administraţia publică locală,
PROPUNEM:
1. Aprobarea listei asociațiilor și fundațiilor selecționate care vor beneficia de subvenții de la bugetul local al Municipiului Timișoara pentru acordarea de servicii de asistență socială în anul 2017, în baza legii 34/1998, și nivelul subvențiilor ce urmează a fi acordate, conform anexei care face parte integrantă din prezenta.
2. Toate cheltuielile reprezentând subvenții către asociații și fundații care acordă servicii de asistență socială și care au fost selecționate de Comisia de evaluare și selecționare a organizațiilor și fundațiilor se vor face cu respectarea prevederilor Legii nr.273/2006 art.40, alin 1 și a OMF nr.2890/21.12.2016 pentru aprobarea Normelor metodologice privind încheierea exercițiului bugetar al anului 2016, până la aprobarea bugetului pentru anul 2017. În consecință, până la această dată, sumele care vor fi acordate  cu titlu de subvenție către asociații și fundații se vor stabili în limita de 1/12 din bugetul aprobat pentru anul bugetar 2016 prin HCLMT nr.146/31.10.2016.

